坦哈格大反駁：嗌炒我嘅人根本唔識波
2024年05月12日 19:02
東網電視
更多新聞短片
坦哈格無悔加盟曼聯。(Getty Images)
曼聯今季成績低迷，要求解僱領隊坦哈格嘅聲音此起彼落，呢位荷蘭名帥出戰英超對阿仙奴前夕，作出反駁，直指嗌炒佢嘅人根本唔識波。
坦哈格話：「我聽到一啲言論，認為應該解僱我，我認為呢班人一係冇任何足球知識，一係唔識教練工作，甚至有人故意搞事，但我認為仲有唔少人睇到問題所在，佢哋好有耐心。」
雖然坦哈格執教曼聯兩季，就面臨下台，但佢堅稱並冇後悔離開阿積士，加盟紅魔鬼：「我好享受自己嘅經歷，喜歡英國文化，非常開心可以來到呢度。」曼聯現時排英超第8位，已無緣下屆歐聯，球隊今季餘下最大目標係希望英足盃決賽擊敗曼城。